معراج کیچه نینگ معلوم بیر وقتیده, حضرت پیغمبری میز محمد (ص) نینگ, مکه دن بیت المقدس گه باریب او ییردن ایسه, معنی عالمی گه چیقیشی, کیین چه لیک الله تعالی نینگ حضوری گه قبول ایتیلیشیدن عبارت.  اوشبو حادثه گه قرآن کریمده, کیچه سیاحتی معنی سی گه کیله دیگن "اسرا" و حدیث شریفده ایسه, یوکسلیش و یوکسک گه چیقره دیگن واسطه معنی سی گه کیله دیگن "معراج" اسمی بیریلماقده.
معراج حادثه سی بیلن علاقه لی قرآن کریم و برچه احادیث شریفده معلومات بیریلگن.  اسلام منبع لری گه کوره حادثه قوییده گیچه بولگن: حضرت پیغمبری میز پیغمبر لیگی نینگ اون بیرینچی ییلیده رجب آیی نینگ 27 نچی کیچه سیده, الله تعالی نینگ دعوتی گه بناً جبرائیل (ع) رهبر لیگیده, آلدین مکه ده گی مسجد الحرام دن بیت المقدس ده گی مسجد الاقصی گه کیین چه لیک او ییردن ایسه سما گه الله سبحانه و تعالی نینگ حضوری گه بارگنلر.  مسلمان لر, معراج حادثه سی نینگ بولگن کیچه نی, فیض و برکت نینگ انچه کوپ بوله دیگن مبارک کیچه لر دن بیری اوله راق قبول ایترایکن, هر ییل اوشبو مبارک کیچه مسلمان لر تامانیدن قیزغین کوتیب آلینماقده.
انسان لر تامانیدن درک ایتیلیشی نینگ ممکن بولمه گن معراج کیچه سی حادثه سی, حضرت پیغمبری میز نینگ اینگ کتته معجزه لریدن بیری نی تشکیل ایتماقده.  الله تعالی, دلیل و نعمت لری نینگ بیر قسمی نی اونگه کورسه تیش, دینی نی تبلیغ ایترایکن, ینه ده فخرلی و متین بولیشی نی تامین ایتیش اوچون پیغمبری میز گه اوشبو معجزوی سفر نی قیلدیرتدی.  الله سبحانه و تعالی اوشبو خصوصده, الاسرا سوره سی 1 نچی آیت مبارکه سیده, "اوز بنده سی نی کیچه سی مسجد الحرامدن اطرافی نی برکتلی قیلگنی میز مسجد الاقصی گه آیت- معجزه لری میزنی کورسه تیش اوچون سیر قیلدیرگن ذات پاک بولدی.  البته او ایشیتووچی و کوروچی ذات دیر" شکلیده بویورگن.
اسلام مبنع لریده اوشبو حادثه نینگ, حضرت پیغمبر نینگ مشرک لرنینگ باسیمیدن چرچه گن و تبلیغ بوییچه ایککی حمایه چیسی دن عبارت عیالی حضرت خدیجه بیلن امَکی سی ابو طالب نینگ وفات ایتیشی آرتیدن یوز بیرگن لیگی بیلدیریلماقده.  مکه ده جوده هم یامان بیر وضعیتده قالیب کیتگن حضرت پیغمبری میز, جبرائیل (ع) تامانیدن اوشبو سفر اوچون تیار وضعیت گه کیتیریلگن.  اوشبو سیاحت گه تیارگرلیک اوچون حضرت پیغمبری میز نینگ کوکسی یاریلیب زمزم سویی بیلن یویلرایکن, حکمت و ایمان بیلن تولدیریلگن.  کیین چه لیک جبرائیل (ع) رهبر لیگیده اوشبو سفر عمل گه آشیریلدی.
حدیث شریفلرده, حضرت پیغمبر نینگ آلدین بیت المقدس ده گی مسجد الاقصی ده ایککی رکعت نماز اوقیگن لیک لری بیلدیریلماقده.  کیین چه لیک ایسه سما گه کوتریلگن لیک لری معلوم قیلینماقده.  قرآن کریمده 7 قوات ایکن لیگی بویوریلگن سما نینگ هر قواتیده, توحید نینگ اولوغ پیغمبری لری نینگ بیری بیلن اوچره شدی.  اوشبو اوچره شوو لر آرقه لی پیغمبر لرنینگ دعوی لری نینگ بیر ایکن لیگی, توحید عقیده سی گه ایگه انسان لرنینگ مشترک بیر نقطه ده بیرلشگن لیک لری گه اشارت ایتیلگن لیگی بیلدیریلماقده. اوشبو سفر نینگ آخریده, حضرت پیغمبر معنی عالمیده حضرت حق تعالی نینگ حضوری گه باررایکن, الله سبحانه و تعالی دن بیواسطه ایریم بویروق لر و ساورین لر آلیب قیتیب کیلگنلر.
معراج حادثه سی حقیده بحث ایتیلرایکن, اینگ کوپ باش قاتیریلگن نیرسه ایسه, حضرت پیغمبری میز نینگ الله سبحانه و تعالی نی کورگن لیگی یاکه کورمه گن لیگی دن عبارت.  حدیث شریف لر گه قره گنده, اوشبو موضوع توغری سیده ایلک دور لرده هم بحث ایتیلگن لیگی کورینماقده.  اوشبو دایره ده اینگ مهم صحابه لردن بیری بولگن ابو ذر, حضرت پیغمبر گه, "ربینگنی کوردینگ می؟"  شکلیده سئوال بیردی.  حضرت پیغمبر ایسه, "او بیر نوردن عبارت. اونی قنده ی قیلیب کوریشیم ممکن؟" دییه جواب قیتردی.  حضرت پیغمبر نینگ علمی شخصیتی بیلن تن آلینگن عیالی حضرت عایشه هم اوشبو خصوصده, "محمد ربی نی کوردی دیگنلر, یلغان ایتگن بوله دی. کوزلر الله نی کورمیدی. لیکن الله کوزلر نی کوره دی" شکلیده بویورگن لر.
مکه ده کتته قیین چیلیک لرگه دوچ کیلیب قالگن حضرت محمد (ص) گه معراج حادثه سی بیلن اونینگ یککه ایمس لیگی کورسه تیلیب بیریلدی.  طرفدار لری نینگ آز ایکن لیگی گه قره مسدن, بیر مژده اوله راق امتی کوپلب کیشی لر دن عبارت شکلیده کورسه تیلدی.  جنت و جهنم کبی ایمان حقیقت لری ایزله تیلدی.  اوشبو ییرده گی ایریم کیشی لرنینگ خصوصیتلری حدیث شریف لر ده جزئیاتی بیلن بیلدیریلگن.  مثال قیلیب آلگنده جهنمده کورگن, مس دن تیرناق لر بیلن یوز لری و کوکره ک لری نی تیرنیتگن کیشی لرنینگ, غیبت ایتگن کیشی لر دن عبارت ایکن لیک لری بیلدیریلدی.
معراج حادثه سی جریانیده حضرت حق تعالی حضرت پیغمبری میز گه ایریم ساوغه لر هم بیرگن.  حدیث شریفلرده آلدین 50 وقت اوله راق امر ایتیلگن نماز, نتیجه ده الله سبحانه و تعالی تامانیدن بیش وقت شکلیده بویوریلدی.  بیراق, ارزش اوله راق 50 وقت شکلیده قبول قیلیندی.  البقره سوره سی نینگ سونگگی ایککی آیت کریمه سی خودی منه شوو ییر نینگ اوزیده وحی ایتیلگن.  عینی دمده, امتی دن مشرک بولمه گن کیشی لرنینگ گناه لری نینگ کیچیریله دیگن مژده سی بیریلدی.
حضرت پیغمبر نینگ ایچکی حضوری نی تامین ایتیب بیرگن معراج حادثه سی, حضرت ابوبکر کبی ایمان ایتگن کیشی لرنینگ "صدیق لیق" درجه سی گه کوتریلیب کیتیشی گه سبب بولدی.  نماز مومن لرنینگ معراجی اوله راق بهالنتریلماقده.  مسلمان لر نماز یولی بیلن روحاً الله گه یوکسلیش گه چقریلگن.  نمازده اوقیلگن "التحیات", حضرت پیغمبر نینگ معراج جریانیده الله سبحانه و تعالی بیلن سلام له شیشی نی تمثیل ایتماقده.  مسلمان لر, اخلاص و صمیمیت بیلن اوقیگن هر نمازده اوقیگن "التحیات" بیلن معراج نی کوز لری گه مجسم قیله دیلر.  شونده ی قیلیب یخشی بیر بنده لیک قیلیب و الله رضاسی نی کسب ایتیب یوکسک مرتبه گه ییتیشیش گه حرکت ایته دیلر.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
